CELEX: 32003R1402
Language: hr
Date: 2003-08-01 00:00:00
Title: Uredba Komisije (EZ) br. 1402/2003 od 1. kolovoza 2003. o određivanju popisa tablica i utvrđivanju definicija koje se odnose na osnovna statistička istraživanja površina pod vinovom lozom

03/Sv. 024
            
            
               HR
            
            
               Službeni list Europske unije
            
            
               94
            
         32003R1402
   
               L 199/4
            
            
               SLUŽBENI LIST EUROPSKE UNIJE
            
            
               01.08.2003.
            
         
      UREDBA KOMISIJE (EZ) br. 1402/2003
   od 1. kolovoza 2003.
   o određivanju popisa tablica i utvrđivanju definicija koje se odnose na osnovna statistička istraživanja površina pod vinovom lozom
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 357/79 od 5. veljače 1979. o statističkim istraživanjima površina pod vinovom lozom (1), kako je zadnje izmijenjena Uredbom (EZ) br. 2329/98 (2), a posebno njezin članak 4. stavak 2.,
   uzimajući u obzir Uredbu Vijeća (EZ) br. 1493/1999 od 17. svibnja 1999. o zajedničkom uređenju tržišta vina (3), kako je zadnje izmijenjena Uredbom (EZ) br. 2585/2001 (4), a posebno njezin članak 73.,
   budući da:
   
               (1)
            
            
               Uredba Komisije (EZ) br. 991/79 od 17. svibnja 1979. o određivanju popisa tablica i utvrđivanju definicija koje se odnose na osnovna statistička istraživanja područja pod vinovom lozom te o stavljanju izvan snage uredaba br. 143. i br. 26/64/EEZ (5) znatno je izmijenjena (6). Radi jasnoće i racionalnosti, navedenu Uredbu treba kodificirati.
            
         
               (2)
            
            
               Sukladno Uredbi (EEZ) br. 357/79, države članice moraju predati rezultate osnovnih istraživanja u obliku popisa tablica koji se moraju usvojiti u skladu s postupcima utvrđenima u članku 8. navedene Uredbe.
            
         
               (3)
            
            
               Potrebno je predvidjeti određene definicije u vezi osnovnih istraživanja kako bi se osigurala usporedivost podataka prikazanih u tim tablicama.
            
         
               (4)
            
            
               Mjere predviđene ovom Uredbom u skladu su s mišljenjem Stalnog odbora za poljoprivrednu statistiku i Upravnog odbora za vino,
            
         DONIJELA JE OVU UREDBU:
   Članak 1.
   Oblik popisa tablica za osnovna istraživanja područja pod vinovom lozom određen je u Prilogu I.
   Članak 2.
   1.   Definicije u vezi s osnovnim istraživanjima navedene su u Prilogu II.
   2.   Budući da osnovna statistička istraživanja obuhvaćaju situaciju na kraju vinogradarske godine, područja pod vinovom lozom koja je posađena, ponovno posađena ili cijepljena prije procjene smatraju se starima jednu godinu.
   Članak 3.
   Uredba (EEZ) br. 991/79 stavlja se izvan snage.
   Upućivanja na Uredbu stavljenu izvan snage smatraju se upućivanjima na ovu Uredbu i čitaju se u skladu s korelacijskom tablicom u Prilogu IV.
   Članak 4.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 1. kolovoza 2003.
      
         
            Za Komisiju
         
         Pedro SOLBES MIRA
         
         
            Član Komisije
         
      
   
   
      (1)  SL L 54, 5.3.1979., str. 124.
   
      (2)  SL L 291, 30.10.1998., str. 2.
   
      (3)  SL L 179, 14.7.1999., str. 1.
   
      (4)  SL L 345, 29.12.2001., str. 10.
   
      (5)  SL L 129., 28.5.1979., str. 1.
   
      (6)  Vidjeti Prilog III.
   PRILOG I.
   TABLICA 1.
   
      GOSPODARSTVA, OBRAĐENA PODRUČJA POD VINOVOM LOZOM I OBRAĐENA POLJOPRIVREDNA PODRUČJA (AA) RAŠČLANJENA PO VRSTI PROIZVODNJE I PO VELIČINI
   
   
      
   
      
   TABLICA 2.
   
      GOSPODARSTVA, OBRAĐENA PODRUČJA POD VINOVOM LOZOM (1) I OBRAĐENA POLJOPRIVREDNA PODRUČJA (AA) RAŠČLANJENA PO VELIČINI I POSTOTKU AA POD VINOVOM LOZOM
   
   
               2.1.
            
            
               Sva gospodarstva.
            
         
               2.2.
            
            
               Gospodarstva čije je čitavo područje namijenjeno proizvodnji kvalitetnih vina psr.
            
         
               2.3.
            
            
               Gospodarstva čije je čitavo područje namijenjeno proizvodnji ostalih vina.
            
         
               2.4.
            
            
               Gospodarstva čije je čitavo područje namijenjeno sortama stolnog grožđa.
            
         
               2.5.
            
            
               Gospodarstva čije je čitavo područje namijenjeno sortama grožđa za sušenje (2).
            
         
               2.6.
            
            
               Ostala gospodarstva koja imaju područja pod vinovom lozom (3).
               
                  
            
         TABLICA 3.
   
      GOSPODARSTVA I PODRUČJA POD VINSKIM SORTAMA VINOVE LOZE, RAŠČLANJENA PO VELIČINSKOM RAZREDU I POSTOTKU PODRUČJA POD VINSKIM SORTAMA VINOVE LOZE ZA PROIZVODNJU KVALITETNIH VINA PSR
   
   
      
   TABLICA 4.
   
      PODRUČJA POD VINSKIM SORTAMA VINOVE LOZE, RAŠČLANJENA PO VRSTI I STAROSTI VINOVE LOZE, U HEKTARIMA
   
   
      
   TABLICA 5.
   
      PODRUČJA POD VINSKIM SORTAMA VINOVE LOZE RAŠČLANJENA PO VRSTI PROIZVODNJE I KLASI PRINOSA, U HEKTARIMA
   
   
      
   
      (1)  Područje za proizvodnju materijala za vegetativno umnažanje ne uzima se u obzir u tablicama od 2.1. do 2.6.
   
      (2)  Neobvezno za sve države članice osim Grčke.
   
      (3)  „Ostala” znači poduzeća koja ne spadaju u poduzeća 2.2., 2.3., 2.4. i 2.5.
   PRILOG II.
   Za potrebe ove Uredbe primjenjuju se sljedeće definicije:
   
               (a)
            
            
               „gospodarstvo”:
               tehničko – gospodarska jedinica pod jednom upravom koja proizvodi poljoprivredne proizvode;
            
         
               (b)
            
            
               „obrađeno poljoprivredno područje (AA)”:
               ukupno područje obradive zemlje, trajni pašnjaci i livade, zemlja pod trajnim nasadima i obiteljski vrtovi;
            
         
               (c)
            
            
               „obrađeno područje pod vinovom lozom”:
               ukupno područje zemlje pod vinovom lozom koja je ili još nije pod proizvodnjom, namijenjena proizvodnji grožđa i/ili materijalu za vegetativno umnažanje vinove loze koja podliježe uobičajenoj obradi kako bi se od nje dobio utrživ proizvod;
            
         
               (d)
            
            
               „područje pod vinskim sortama grožđa za kvalitetna vina psr”:
               područja pod vinskim sortama grožđa pogodna za proizvodnju kvalitetnih vina psr koja su u skladu s odredbama Uredbe (EZ) br. 1493/1999 i odredbama utvrđenima za provedbu te Uredbe, kao i nacionalnim odredbama usvojenima u skladu s tom Uredbom;
            
         
               (e)
            
            
               „područje pod vinskim sortama grožđa za ostala vina”:
               područje pod vinskim sortama grožđa koja se uzgajaju za proizvodnju vina koja nisu kvalitetna vina psr;
            
         
               (f)
            
            
               „vinogradarska godina”:
               vinogradarska godina počinje 1. kolovoza, a završava 31. srpnja;
            
         
               (g)
            
            
               „materijal za vegetativno umnažanje vinove loze; rasadnici; matični vinogradi za sadnice”:
               kako je određeno u Direktivi Vijeća 68/193/EEZ od 9. travnja 1968. o stavljanju na tržište materijala za vegetativno umnažanje vinove loze (1);
            
         
               (h)
            
            
               „vinske sorte grožđa; stolne sorte grožđa”:
               kako je određeno u Uredbi (EZ) br. 1493/1999.
            
         
      (1)  SL L 93, 17.4.1968., str. 15.
   PRILOG III.
   
      Uredba stavljena izvan snage s njezinom izmjenom
   
   
               Uredba Komisije (EEZ) br. 991/79
            
            
               (SL L 129, 28.5.1979., str. 1.)
            
         
               Uredba Komisije (EEZ) br. 2802/85
            
            
               (SL L 265, 8.10.1985., str. 15.)
            
         PRILOG IV.
   
      KORELACIJSKA TABLICA
   
   
               Uredba (EEZ) br. 991/79
            
            
               Ova Uredba
            
         
               Članci 1. i 2.
            
            
               Članci 1. i 2.
            
         
               Članak 3.
            
            
               —
            
         
               —
            
            
               Članak 3.
            
         
               —
            
            
               Članak 4.
            
         
               Prilog I.
            
            
               Prilog I.
            
         
               Prilog II.
            
            
               Prilog II.
            
         
               —
            
            
               Prilog III.
            
         
               —
            
            
               Prilog IV.